**Trivselsseminar**

På skolerne har I et stort fokus på trivsel og klassefællesskabet.   
Indsatsen omkring et positivt udviklende ungeliv foregår hele tiden,   
og samarbejdet om de unge er en essentiel del af opgaven.

Den fælles forebyggende indsats i skolerne er fundamentet for SSP-samarbejdet i Holstebro kommune. Det er her, vi har særligt øje for børn og unges trivsel, og det er her skolernes faglige og professionelle syn på den enkelte bliver en grundsten i det forebyggende arbejde. Her arbejdes der med forældresamarbejde samt en ressourceorienteret tilgang, som både udvikler den enkelte og fællesskabet.

**Info til klasselærer om trivselsseminar 2025-26**

Formålet med trivselsseminaret er at understøtte det daglige trivselsarbejde, I som lærere allerede udfører på skolerne. Vi informer om de beskyttelsesfaktorer, der nedsætter risikoen for kriminalitet, misbrug og mistrivsel. Eleverne stifter bekendtskab med SSP-samarbejdet, og trivselsseminaret sætter fokus på at fremme det gode liv for den enkelte og klassefællesskabet. Vi ønsker at samle os om opgaven med at skabe god trivsel i fællesskabet og forholder os til, at det er et fælles ansvar i samarbejdet. Der arbejdes med nedenstående emner:

|  |  |
| --- | --- |
| * Fællesskab * Selvkontrol * Nærvær * Muligheder | * Flertalsmisforståelser, * Mangfoldighed, * Udfordringer og * Rollemodeller. |

|  |  |
| --- | --- |
| **Målet med trivselsdagene for eleverne er:**   * At blive opmærksom på egne og andres trivsel. * At få kendskab til de beskyttelsesfaktorer, der kan være med til at forebygge mistrivsel, misbrug og kriminalitet. * At eleverne får viden og kendskab til sociale overdrivelser og flertalsmisforståelser. * At skabe positive fremadrettede handlinger for klassefællesskabet. | **Målet med forældrearrangement**  Ungelivet er en tid fyldt med store forandringer og muligheder. Det er også en tid, hvor unge skal navigere i forhold til sociale relationer, udforske deres identitet og træffe valg. Vi informerer blandt andet om beskyttelsesfaktorer, udviklende fællesskaber, privilegerede positioner og giver handlemuligheder i forhold til forældrerollen og forældreansvaret.   * Under forældreoplægget er lærerne sammen med eleverne. * Vi holder oplæg for forældrene ca. 60 min, derefter fremlægger eleverne deres projekt. * Arrangementet tager i alt. 2 timer. |

**Forberedelse:**Lærere, der er til stede begge dage og står for at:

* Booke lokaler og stole til forældreoplægget
* Materialer til elevernes kreative produkter er til stede i klasserne.
* Eleverne har viden om kildekritik.
* Lave grupperne på forhånd (grupperne bestemmer selv emnet, ud fra de 8 emner vi har gennemgået i oplægget).
* Grupperne sammensættes, så eleverne løfter hinanden.
* Indkalde til forældrearrangementet– Alle elever deltager.

En måned før afholdes et planlægningsmøde, så vi sammen bliver skarpe på dagenes indhold og formål. Hvis I tænker, der er noget, vi i formidlingen skal være særlig opmærksomme på.

**Hurtigst muligt og senest d. 2. juni 2025:** Informere på [ung@holstebro.dk](mailto:ung@holstebro.dk) om elevernes mødetider, et mobil nr. på klasselærer(ne), og hvilket tidsrum I har bestemt at forældrearrangementet finder sted.I er altid velkommen til at kontakte Henriette på ungdomsskolens kontor 96116754, hvis du/I har spørgsmål.

Vi glæder os til at tilbringe 2 inspirerende og produktive dage i selskab med lærere, elever samt forældre. Klasselærer og elever skal være til stede begge dage, også ved forældrearrangementet, som afholdes på dag 2. Det tager 2 timer. I bestemmer, hvornår det starter.

De bedste hilsner

SSP- teamet i Holstebro kommune  
Karen, Henrik og Marlene.

